thumb|তায়াম্মুম এর পাথর থাম্ব|220x220পিক্সেল তায়াম্মুম () আরবি শব্দ। তায়াম্মুম শব্দের অর্থ সংকল্প বা উদ্দেশ্য। ইসলামের বিধান অনুসারে,  তায়াম্মুম হল অযু বা গোসলের বিকল্প স্বরূপ বালি, মাটি বা ধূলা দিয়ে পবিত্রতা অর্জনের একটি পন্থা। পবিত্র পানি অলভ্য হলে, কতগুলো নিয়ম অনুসরণ করে তায়াম্মুম করতে হয়।   তায়াম্মুম করার পদ্ধতি  তায়াম্মুমের নিয়ত করে বিসমিল্লাহ বলে তায়াম্মুম শুরু করতে হয়। তায়াম্মুম করার জন্য হাতে মাটি লাগিয়ে নিতে হয়। আঙ্গুল ছড়িয়ে দুই হাত এমনভাবে পাক-পবিত্র মাটির ওপর থাপড়াতে হয় যাতে স্বাভাবিকভাবেই হাতের তালুতে কিছু ধূলা লেগে যায়। অতঃপর উভয় হাত দিয়ে সমস্ত মুখমণ্ডল মাসেহ করতে হয়। এরপর আবার মাটিতে হাত থাপড়িয়ে ধূলা লাগিয়ে নিয়ে প্রথমে বাম তালু দিয়ে ডান হাত কনুই পর্যন্ত এবং পরে ডান তালু দিয়ে বাম হাত কনুই পর্যন্ত মাসেহ করতে হয়।   মৃত ব্যক্তির তায়াম্মুম  মৃত ব্যক্তিকে দাফনের পূর্বে গোসল দিতে হয়। তবে প্রয়োজনীয় পানি না-পাওয়া গেলে তায়াম্মুম করাতে হয়।   শর্তাবলী  অযু বা গোসলের পরির্বতে নিম্নোক্ত অবস্থায় তায়াম্মুম করতে হয়।  আশেপাশে ১.৭ কিলোমিটারের মধ্যে পানি পাওয়া না যায়।  পানি পেতে যদি শত্রুর, সাপ কিংবা বিপদজনক পশুর আক্রমণের ভয় থাকে।  এত অল্প পানি থাকে যে তা গোসল বা অযুতে ব্যবহার করলে খাওয়ার পানির সংকট হবে।  কেউ তার সুচিন্তিত অভিজ্ঞতা অথবা বিজ্ঞ ডাক্তারের পরামর্শে জানতে পারে যে, পানি ব্যবহার তার স্বাস্থ্যের জন্য ক্ষতিকর।  পানি কিনে ব্যবহার করার মত যথেষ্ট অর্থ না থাকে।  পানির দাম খুব বেশি হয়।   তায়াম্মুমের ফরয  তায়াম্মুমের ফরয ৩টি।   পবিত্রতার নিয়ত করা  সমস্ত মুখ একবার মাসাহ করা  দুই হাতের কনুইসহ মাসাহ করা   তায়াম্মুমের সুন্নত  তায়াম্মুমের সুন্নত ৬টি।   কুরআনে তায়াম্মুমের আদেশ  আল্লাহ তা'আলা বলেন,  فَلَمْ تَجِدُواْ مَاء فَتَيَمَّمُواْ صَعِيدًا طَيِّبًا فَامْسَحُواْ بِوُجُوهِكُمْ وَأَيْدِيكُم مِّنْهُ مَا يُرِيدُ اللّهُ لِيَجْعَلَ عَلَيْكُم مِّنْ حَرَجٍ وَلَـكِن يُرِيدُ لِيُطَهَّرَكُمْ وَلِيُتِمَّ نِعْمَتَهُ عَلَيْكُمْ لَعَلَّكُمْ تَشْكُرُونَ বাংলায় অনুবাদ- অতঃপর পানি না পাও, তবে তোমরা পবিত্র মাটি দ্বারা তায়াম্মুম করে নাও-অর্থাৎ, স্বীয় মুখ-মন্ডল ও হস্তদ্বয় মাটি দ্বারা মুছে ফেল। আল্লাহ তোমাদেরকে অসুবিধায় ফেলতে চান না; কিন্তু তোমাদেরকে পবিত্র রাখতে চান এবং তোমাদের প্রতি স্বীয় নেয়ামত পূর্ণ করতে চান-যাতে তোমরা কৃতজ্ঞতা প্রকাশ কর।   তায়াম্মুম প্রবর্তনের ইতিহাস  হযরত মুহাম্মদ (সা.)-এর স্ত্রী আয়েশা (রা.) সংশ্লিষ্ট একটি ঘটনার পরিপ্রেক্ষিতে পানির অভাবে মাটি দিয়ে তায়াম্মুম করার আদেশ জারী হয়।  নিম্নে ঘটনাটি উল্লেখ করা হলো:  ৫ম হিজরির জিলক্বদ মাসে ‘যাতুলযাইশ’ নামক এক জিহাদে যাওয়ার আগে মহানবি (স) স্ত্রী উম্মুল মুমেনীন হযরত আয়েশা সিদ্দিকা (রা) কে সঙ্গে নিয়ে গিয়েছিলেন। তখন আয়েশা (রা) এর বয়স ছিল ১৭ বছর। এসময়ে গয়নাপতির প্রতি মেয়েদের আকর্ষণ একটি স্বাভাবিক ব্যাপার। সুতরাং সফরে রওয়ানা হবার সময় আয়েশা (রা) তার বড় বোন আসমা (রা) এর একগাছি গলার হার ধার নিয়ে গেলেন। যুদ্ধজয়ের পরে মহানবি (স) মুজাহিদগণ সবাই একত্রে মদীনা অভিমুখে রওয়ানা হলেন। পথিমধ্যে বায়দা নামক স্থানে কাফেলা পোঁছালে ঘটনাক্রমে আয়েশা (রা) এর গলার হারগাছি ছিঁড়ে পড়ে যায়। আয়েশা (রা) বুঝতে পারেননি। তিনি তাড়াতাড়ি মহানবি (স) কে এই সংবাদ জানালেন। মহানবি (স) সেখানেই কাফেলা থামার নিয়ের্দেশ দেন। তাঁবু ফেলা হলো এবং হারের সন্ধানে কয়েকজন লোক নিয়োজিত হলো। রাতের তখন শেষভাগ আশেপাশে কোথাও পানির ব্যবস্থা নেই। ফজর নামের সময় আসন্ন।   গোসলের পরিবর্তে তায়াম্মুম  ফরয গোসলের পরিবর্তে তায়াম্মুম করে দেহপবিত্রকরণের বিধান রয়েছে।   তায়াম্মুম ভঙ্গের কারণসমূহ  যেসমস্ত কারণে অযু ভঙ্গ হয় সেসমস্ত কারণে তায়াম্মুম ও ভঙ্গ হয়। এছাড়াও যদি পানি পাওয়া যায় অথবা যদি পানি ব্যবহারে সক্ষম হয় ।   তথ্যসূত্র   Lemu, B. A. Islamic Aqidah and Fiqh:A textbook of Islamic Belief and Jurisprudence revised and expanded edition of Tawhid and Fiqh), IQRA' International Educational Foundation, Chicago, 1997.   বহিঃসংযোগ  Ritual Purity in the Qur’an, hadith and fiqh (Islamic jurisprudence) including dry ablution/tayammum  বিষয়শ্রেণী:নামাজ বিষয়শ্রেণী:ইসলামে পবিত্রতা বিষয়শ্রেণী:ইসলামি পরিভাষা বিষয়শ্রেণী:নামাজের পরিভাষা